b"\n_START_ARTICLE_\nMariano Stabile\n_START_SECTION_\nAn\xc3\xa0lisi t\xc3\xa8cnica\n_START_PARAGRAPH_\nLa seva veu no tenia uns dots particulars (era poc homog\xc3\xa8nia en els distints registres, d'extensi\xc3\xb3 limitada i amb aguts; segons la definici\xc3\xb3 dels t\xc3\xa8cnics, \xc2\xabquelcom acetilsalic\xc3\xadlica\xc2\xbb; per\xc3\xb2 el bar\xc3\xadton sicili\xc3\xa0 va saber treure'n partit amb una declamaci\xc3\xb3 summament curosa, t\xc3\xa8nue, expressiva en la paraula, subjecta a una musicalitat i a un sentit de la mida que li permeteren interpretar amb efic\xc3\xa0cia, a m\xc3\xa9s del c\xc3\xa8lebre Falstaff, alguns personatges de Mozart (Don Giovanni, Figaro) i un Scarpia (Tosca) subtil i rellisc\xc3\xb3s amb to ambigu i no amb la vulgaritat estent\xc3\xb2ria amb qu\xc3\xa8 generalment era interpretada per altres bar\xc3\xadtons. Era h\xc3\xa0bil i desimbolt en l'escenari i curava en extrem la caracteritzaci\xc3\xb3, sobretot en alguns personatges inoblidables (entre ells el Prosdocimo del Il turco in Italia._NEWLINE_Cant\xc3\xa0 per \xc3\xbaltima vegada a Cat\xc3\xa0nia, el 1961, en el paper de Beckmesser de Els mestres cantaires de Nuremberg. Despr\xc3\xa9s realitz\xc3\xa0 cursos de perfeccionament en el Conservatori de Pesaro."